Lietuvos ir Portugalijos santykiai
Lietuvos ir Portugalijos santykiai – dvišaliai tarptautiniai santykiai tarp Lietuvos ir Portugalijos. Nepriklausomybę pripažino 1991 m. rugpjūčio 26 d. Diplomatiniai santykiai atkurti 1991 m. spalio 4 d. Tarpukariu Lietuvos nepriklausomybę de jure pripažino 1923 m. gegužės 5 d. Portugalijoje veikia 2018 m. įkurta Portugalijos lietuvių bendruomenė. 2018 m. Portugalijoje gyveno 349 Lietuvos piliečiai. daugiausiai Lisabonos ir Porto apskrityse. Tuo tarpu Lietuvoje 2022 m. pradžioje gyveno 154 Portugalijos piliečiai. Abi šalys yra ES, NATO, eurozonos, EBPO, kitų tarptautinių organizacijų narės. 2014 m. buvo uždaryta kurį laiką veikusi Lietuvos ambasada Lisabonoje. 2011 m. Portugalija uždarė 2005 m. duris atvėrusią Portugalijos ambasadą Vilniuje. Lietuvai atstovauja nepaprastasis ir įgaliotasis ambasadorius, reziduojantis Londone. Kaune veikia Portugalijos Respublikos garbės konsulatas. Vizėjuje, Ponta Delgadoje (Azoruose) ir Lisabonoje veikia Lietuvos garbės konsulatai.